CELEX: 32016R1793
Language: lv
Date: 2016-10-10 00:00:00
Title: Komisijas Īstenošanas regula (ES) 2016/1793 (2016. gada 10. oktobris), ar ko Īstenošanas regulu (ES) 2016/759 groza attiecībā uz želatīna un kolagēna un minēto produktu apstrādātu izejvielu ievešanu Savienībā no Taivānas (Dokuments attiecas uz EEZ)

11.10.2016   
            
            
               LV
            
            
               Eiropas Savienības Oficiālais Vēstnesis
            
            
               L 274/48
            
         KOMISIJAS ĪSTENOŠANAS REGULA (ES) 2016/1793
   (2016. gada 10. oktobris),
   ar ko Īstenošanas regulu (ES) 2016/759 groza attiecībā uz želatīna un kolagēna un minēto produktu apstrādātu izejvielu ievešanu Savienībā no Taivānas
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta 1. punktu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (2), un jo īpaši tās 11. panta 1. punktu,
   tā kā:
   
               (1)
            
            
               Komisijas Īstenošanas regulā (ES) 2016/759 (3) doti to trešo valstu, to daļu un teritoriju saraksti, no kurām dalībvalstis atļauj ievest Savienībā konkrētus dzīvnieku izcelsmes produktus, kas paredzēti lietošanai pārtikā, ieskaitot želatīnu un kolagēnu.
            
         
               (2)
            
            
               Attiecībā uz želatīnu un kolagēnu Īstenošanas regulas (ES) 2016/759 I pielikuma III daļa sugas, no kurām iegūst želatīnu un kolagēnu, iedala četrās kategorijās. Attiecībā uz apstrādātām izejvielām želatīna un kolagēna ražošanai minētā pielikuma V daļā ir līdzīgs sadalījums. Minētajās daļās Taivāna nav norādīta tāda želatīna vai kolagēna importam, kas iegūts no mājputniem (ieskaitot skrējējputnus un medījamos putnus), ne arī šāda želatīna vai kolagēna ražošanai paredzētu apstrādātu izejvielu importam.
            
         
               (3)
            
            
               Taivāna atbilst nosacījumiem, lai tiktu iekļauta Regulas (EK) Nr. 854/2004 sarakstā attiecībā uz želatīna un kolagēna importu un šāda želatīna vai kolagēna apstrādātu izejvielu importu Savienībā, un tāpēc būtu jāiekļauj attiecīgajā sarakstā Īstenošanas regulas (ES) 2016/759 I pielikumā.
            
         
               (4)
            
            
               Tādēļ Īstenošanas regula (ES) 2016/759 būtu attiecīgi jāgroza.
            
         
               (5)
            
            
               Lai izvairītos no importa traucējumiem pēc dienas, kas minēta Īstenošanas regulas (ES) 2016/759 8. pantā, šai regulai būtu jāstājas spēkā trešajā dienā pēc tās publicēšanas.
            
         
               (6)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Īstenošanas regulas (ES) 2016/759 I pielikumu groza šādi:
   
               a)
            
            
               III daļas B iedaļu aizstāj ar šādu:
               
                  “B IEDAĻA
               
               
                  Želatīns un kolagēns, kas iegūti no mājputniem (ieskaitot skrējējputnus un medījamos putnus)
               
               Trešās valstis un teritorijas, kas uzskaitītas Regulas (EK) Nr. 798/2008 I pielikuma 1. daļas 1. slejā, un šādas valstis vai teritorijas:
               
                           VALSTS ISO KODS
                        
                        
                           VALSTS/TERITORIJA
                        
                     
                           TW
                        
                        
                           Taivāna”;
                        
                     
         
               b)
            
            
               V daļas B iedaļu aizstāj ar šādu:
               
                  “B IEDAĻA
               
               
                  Apstrādātas izejvielas, kas iegūtas no mājputniem (ieskaitot skrējējputnus un medījamos putnus)
               
               Trešās valstis un teritorijas, kas uzskaitītas Regulas (EK) Nr. 798/2008 I pielikuma 1. daļas 1. slejā, un šādas valstis vai teritorijas:
               
                           VALSTS ISO KODS
                        
                        
                           VALSTS/TERITORIJA
                        
                     
                           TW
                        
                        
                           Taivāna”.
                        
                     
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 10. oktobrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 18, 23.1.2003., 11. lpp.
   
   
      (2)  OV L 139, 30.4.2004., 206. lpp.
   
   
      (3)  Komisijas 2016. gada 28. aprīļa Īstenošanas regula (ES) 2016/759, ar ko izveido tādu trešo valstu, to daļu un teritoriju sarakstus, no kurām dalībvalstis atļauj ievest Savienībā konkrētus dzīvnieku izcelsmes produktus, kas paredzēti lietošanai pārtikā, nosaka prasības sertifikātiem, groza Regulu (EK) Nr. 2074/2005 un atceļ Lēmumu 2003/812/EK (OV L 126, 14.5.2016., 13. lpp.).